**Hiška eksperimentov obiskala
OŠ DR. BOGOMIRJA MAGAJNE**

Divača, 19. 12. 2018 - Hiška eksperimentov potujoči center spodbujanja radovednosti, kritičnega razmišljanja in promocije raziskovanja ne počiva.

Tako kot njen starš - Hiša eksperimentov – je Hiška eksperimentov namenjena vsem radovednim ljudem, ki znajo reči: »Tega ne vem, ampak bi se pa rada naučila.« Namenjena je vsem, ki se ne bojijo spodrsljajev in napak, ki so obvezni in dobrodošli sopotnik raziskovanja in poskušanja. Namenjena je vsem, ki skušajo iz sebe nekaj narediti in jim ni vseeno, kaj se okrog njih dogaja.

Projekt sta omogočila glavna pokrovitelja - **Lek, član skupine Sandoz d.d.** ter **Telekom Slovenije d.d.**

**Ko šola postane center neformalnega izobraževanja**

Hiška eksperimentov obiskuje formalne izobraževalne institucije po Sloveniji in jih za en dan spremeni v center radovednosti in ustvarjalnosti. Namen Hiške eksperimentov je tudi v povezovanju v okviru lokalnih skupnosti. Posamezni obisk Hiške eksperimentov v nekem kraju namreč aktivira vodstvo institucije, ki gosti Hiško, da najde lokalne pokrovitelje dogodka.

Za udeležence Hiške eksperimentov pomeni to dan sproščenega učenja, svobodne radovednosti, vztrajnega eksperimentiranja ter varnega okolja za napake in spodrsljaje. Usposobljeni tim Hiše eksperimentov v sodelovanju z lokalnim učiteljskim kadrom spodbuja dialog, vprašanja in iskanje odgovorov.

*»V naši šoli si prizadevamo, da bi učenci udejanjali svojo aktivno vlogo v procesu pridobivanja znanja, spretnosti, navad. Zato vključujemo v pouk oblike, metode, dejavnosti, ki omogočajo učencem raziskovanje, preizkušanje, učenje iz življenjskih situacij in podobno. S tem namenom smo povabili »Hiško eksperimentov«, kjer bodo učenci za en dan mladi raziskovalci na poti, ki vključuje pomembno načelo, da so dovoljene napake oz. da pomenijo izziv za nadaljnje učenje.«*

*Damijana Gustinčič, ravnateljica OŠ Divača*

»*Zagotavljamo, da je naš vsakokratni obisk unikaten, vedno kaj novega dodamo. Veseli me, da se tega dobro zavedajo izobraževalne institucije, ki nas zdaj že redno – vsako leto – povabijo, da jih obiščemo. Veseli me tudi, da so tudi pokrovitelji, ko obiščejo dogodek, ki so ga omogočili, navdušeni in zadovoljni. Marsikateri nam reče, da moramo naslednje leto spet priti v kraj,*« je dejal dr. Miha Kos, direktor Hiše eksperimentov.



lokalni pokrovitelji
Hiške eksperimentov
bodo predstavljeni na dogodku





globalna pokrovitelja
Hiške eksperimentov
sta

